CELEX: 32007R1375
Language: sl
Date: 2007-11-23 00:00:00
Title: Uredba Komisije (ES) št. 1375/2007 z dne 23. novembra 2007 o uvozu ostankov od proizvodnje škroba iz koruze iz Združenih držav Amerike (Kodificirana različica)

24.11.2007   
            
            
               SL
            
            
               Uradni list Evropske unije
            
            
               L 307/5
            
         
      UREDBA KOMISIJE (ES) št. 1375/2007
   z dne 23. novembra 2007
   o uvozu ostankov od proizvodnje škroba iz koruze iz Združenih držav Amerike
   (Kodificirana različica)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2019/94 z dne 2. avgusta 1994 o uvozu ostankov od proizvodnje škroba iz koruze iz Združenih držav Amerike (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               V okviru GATT so se Skupnost in Združene države Amerike dogovorile, da bodo razjasnile tarifno določitev ostankov, pridobljenih pri proizvodnji škroba iz koruze. Pri uvozu teh proizvodov se v Skupnost zahteva laboratorijska analiza, s katero se preveri, ali so proizvodi v skladu s tarifno določitvijo. Federal Grain Inspection Service (FGIS) Ministrstva za kmetijstvo Združenih držav in mlinska industrija za postopke mokrega mletja ZDA – pod rednim nadzorom oblasti ZDA – bosta potrdili, da so uvozi teh proizvodov iz ZDA v Skupnost v skladu z dogovorjeno določitvijo.
            
         
               (3)
            
            
               Na podlagi uvedbe sistema spremnih potrdil za preverjanje skladnosti uvozov iz ZDA v Skupnost je primerno, da se še naprej uporabljajo običajni ukrepi za preverjanje uvozov iz ZDA, ki so opremljeni s temi potrdili.
            
         
               (4)
            
            
               Redno obveščanje Komisije s strani držav članic o količinah in vrednosti proizvodov, uvoženih s temi potrdili, je eden od dogovorov z ZDA, da se omogoči učinkovitejše spremljanje izvajanja zgoraj omenjenega sporazuma.
            
         
               (5)
            
            
               Ukrepi, predvideni s to uredbo, v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   1.   Laboratorijsko analizo, da se preveri skladnost ostankov od proizvodnje škroba iz koruze, uvožene v Skupnost iz ZDA pod oznako KN 2309 90 20 z opisom proizvodov s to oznako, se izvede za vsako pošiljko, ki ni opremljena s potrdilom, ki ga je izdala Federal Grain Inspection Service (FGIS), ter potrdilom, ki ga je izdala mlinska industrija za postopke mokrega mletja ZDA, kot je določeno v Prilogi I.
   2.   Za pošiljke iz ZDA, ki so opremljene z dvema potrdiloma iz odstavka 1, veljajo običajni ukrepi glede kontrole uvoza.
   Člen 2
   Pred koncem vsakega meseca države članice sporočijo Komisiji količino in vrednost proizvodov, ki so bili uvoženi pod oznako KN 2309 90 20 v prejšnjem mesecu in so bili opremljeni s potrdili o skladnosti iz člena 1(1).
   Člen 3
   Uredba (ES) št. 2019/94 se razveljavi.
   Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi III.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2007
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 270, 21.10.2003, str. 78. Uredba, kakor je bila nazadnje spremenjena z Uredbo Komisije (ES) št. 735/2007 (UL L 169, 29.6.2007, str. 6).
   
      (2)  UL L 203, 6.8.1994, str. 5. Uredba, kakor je bila nazadnje spremenjena z Uredbo (ES) št. 2060/2002 (UL L 317, 21.11.2002, str. 20).
   
      (3)  Glej Prilogo II.
   
      PRILOGA I
      
         
      
         
      
         
      
         
   
   
      PRILOGA II
      Razveljavljena uredba z njenimi zaporednimi spremembami
      
                  Uredba Komisije (ES) št. 2019/94
               
               
                  (UL L 203, 6.8.1994, str. 5)
               
            
                  Uredba Komisije (ES) št. 396/96
               
               
                  (UL L 54, 5.3.1996, str. 22)
               
            
                  Uredba Komisije (ES) št. 2060/2002 (1)
                  
               
               
                  (UL L 317, 21.11.2002, str. 20)
               
            
         (1)  V skladu s členom 2, prvi odstavek, Uredbe (ES) št. 2060/2002: „Potrdila, ki so izdana v skladu z Uredbo (ES) št. 2019/94 pred dnevom začetka veljavnosti te uredbe, so še naprej veljavna.“
   
   
      PRILOGA III
      Korelacijske tabele
      
                  Uredba (ES) št. 2019/94
               
               
                  Ta uredba
               
            
                  Člen 1
               
               
                  Člen 1
               
            
                  Člen 2
               
               
                  Člen 2
               
            
                  —
               
               
                  Člen 3
               
            
                  Člen 3
               
               
                  Člen 4
               
            
                  Priloga
               
               
                  Priloga I
               
            
                  —
               
               
                  Priloga II
               
            
                  —
               
               
                  Priloga III